Daniel Sturridge

Danielis Andrė Staridžas (g. 1989 m. rugsėjo 1 d. Birmingame) – anglų futbolininkas, žaidžiantis Liverpool FC ir Anglijos rinktinės puolėjo pozicijoje.

 Karjera 
Sturridge karjerą pradėjo 1996 m. Birmingamo Aston Villa jaunimo klube. Vėliau žaidė Coventry City FC klube. 2003 m. pasirašė sutartį su Manchester City klubu. Žaidė dvejuose FA jaunimo taurės finaluose. Nuo 2006 m. žaidė pagrindinės komandos sudėtyje. 2009 m. palikus „City“ klubą, tapo Chelsea FC žaidėju. 2010–2011 m. sezono antroje pusėje buvo skolinamas Bolton Wanderers klubui. Po sėkmingo starto Boltone, įmušęs aštuonis įvarčius per 12 rungtynių, grįžo į Chelsea 2011–2012 m. sezonui. 2013 m. sausio 2 d. tapo Liverpool FC klubo žaidėju.http://www.liverpoolfc.com/news/latest-news/liverpool-complete-sturridge-signing http://www.theguardian.com/football/2013/jan/02/liverpool-chelsea-striker-daniel-sturridge?CMP=twt_gu Anglijos rinktinėje debiutavo 2011 m. lapkričio 15 d., draugiškose rungtynėse prieš Švediją.

 Tarptautinė karjera 
2011 m. lapkričio 6 d. Sturridge buvo pakviestas į Anglijos rinktinės draugiškas varžybas prieš Ispanijos ir Švedijos rinktines.http://www.theguardian.com/football/2011/nov/06/daniel-sturridge-jack-rodwell-englandhttp://www.bbc.co.uk/sport/0/football/15614738 Laimėjus 1–0 prieš Ispaniją, Sturridge rungtynes praleido ant atsarginių žaidėjų suolelio, tačiau Fabio Capello pažadėjo, kad Sturridge žais prieš Švediją. Debiutavo antrame kėlinyje pakeitęs Theo Walcott. Rinktinėje antrą kartą pasirodė rungtynėse prieš Nyderlandus, pirmame kėlinyje pakeitęs traumą gavusi Steven Gerrard. Pirmąjį įvartį pelnė 2013 m. kovo 22 d., 8–0 išvykos rungtynėse prieš San Marino rinktinę.http://www.bbc.co.uk/sport/0/football/21653049

 Dalyvavimas čempionatuose 

|}

 Pasiekimai 

 Klubiniai 
Chelsea
 Premier League (1): 2009–2010 m.
 FA Taurė (2): 2009–2010 ir 2011–2012 m.
 FA Community Shield (1): 2009 m.
 UEFA Čempionų lyga (1): 2011–2012 m.

 Asmeniniai 
 Premier League mėnesio žaidėjas (1): 2013 m. rugpjūtis
 UEFA Europos iki 21 m. futbolo čempionato komanda (1): 2011 m.
 Manchester City FC jaunasis metų žaidėjas (1): 2008–2009 m.

 Šaltiniai 

 Nuorodos 

 Žaidėjo profilis liverpoolfc.com svetainėje 
 Oficiali Daniel Sturridge svetainė 

Kategorija:Anglijos futbolininkai
Kategorija:Jungtinės Karalystės olimpiečiai